CELEX: 32005D0240
Language: et
Date: 2005-03-11 00:00:00
Title: 2005/240/: Komisjoni otsus, 11. märts 2005, Poolas kasutatavate searümpade liigitusmeetodite kinnitamise kohta (teatavaks tehtud numbri K(2005) 552 all)

19.3.2005   
            
            
               ET
            
            
               Euroopa Liidu Teataja
            
            
               L 74/62
            
         
      KOMISJONI OTSUS,
   11. märts 2005,
   Poolas kasutatavate searümpade liigitusmeetodite kinnitamise kohta
   (teatavaks tehtud numbri K(2005) 552 all)
   (Ainult poolakeelne tekst on autentne)
   (2005/240/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised. Liigitusmeetodite lubamine sõltub hinnangu statistilise vea maksimumhälbe järgimisest. See hälve määratleti komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artiklis 3.
            
         
               (2)
            
            
               Poola valitsus taotles, et komisjon kinnitaks kolm searümpade liigitamise meetodit ning esitas enne ühinemiskuupäeva toime pandud proovidissekteerimiste tulemused, esitades määruse (EMÜ) nr 2967/85 artiklis 3 sätestatud protokolli teise osa.
            
         
               (3)
            
            
               Nimetatud taotluse läbivaatamisel ilmnes, et antud liigitusmeetodite kinnitamise tingimused on täidetud.
            
         
               (4)
            
            
               Määruse (EMÜ) nr 3220/84 artiklis 2 nähakse ette võimalus lubada liikmesriikidel sätestada nimetatud artiklis määratletud standardsest esitusviisist erinevaid searümpade esitusviise, kui sellise erinevuse põhjuseks on kaubanduspraktika või tehnilised nõuded.
            
         
               (5)
            
            
               Poolas tuleneb rümpade esitusviisi traditsioonidest ja seega ka kaubanduspraktikast vajadus esitada rümbad koos neerurasva, neerude ja/või vahelihasega. Registreeritud kaalu standardse esitusviisi kaaluks teisendamisel tuleks seda arvestada.
            
         
               (6)
            
            
               Liigitusmeetodite seadmete modifitseerimine pole lubatud, v.a uue komisjoni otsuse puhul, mis võetakse vastu omandatud kogemustest lähtudes; seetõttu võidakse praegune otsus tühistada.
            
         
               (7)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lubatakse searümpade liigitamiseks Poolas vastavalt määrusele (EMÜ) nr 3220/84 kasutada järgmisi meetodeid:
   
               a)
            
            
               seade nimetusega “Capteur Gras/Maigre – Sydel (CGM)” ja sellega seotud hindamismeetodid, mille üksikasjad on toodud lisa 1. osas;
            
         
               b)
            
            
               seade nimetusega “Ultra FOM 300” ja sellega seotud hindamismeetodid, mille üksikasjad on toodud lisa 2. osas;
            
         
               c)
            
            
               seade nimetusega “Fully automatic ultrasonic carcass grading – rümpade liigitamise täisautomaatne ultraheliseade (Autofom)” ja sellega seotud hindamismeetodid, mille üksikasjad on toodud lisa 3. osas.
            
         Esimese lõigu punktis (b) viidatud seadme “Ultra FOM 300” puhul on sätestatud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikutele T1 ja T2 vastavaid väärtusi lisa 2. osa punktis 3 esitatud asukohas. Mõõtmiskoha vastav märkimine peab toimuma üheaegselt mõõtmisega.
   Artikkel 2
   Määruse (EMÜ) nr 3220/84 artikli 2 lõikes 1 viidatud standardsed esitusviisid välja arvatud, ei tule searümpadel enne kaalumist ja sorteerimist neerusid, neerurasva ja vahelihast eemaldada. Searümpade noteeringute võrreldavuse tagamiseks vähendatakse registreeritud tapakaalu:
   
               a)
            
            
               vahelihase arvel 0,23 % võrra;
            
         
               b)
            
            
               neerude ja neerurasva arvel:
               
                           —
                        
                        
                           S- ja E-klassi rümpadel 1,90 % võrra,
                        
                     
                           —
                        
                        
                           U-klassi rümpadel 2,11 % võrra,
                        
                     
                           —
                        
                        
                           R-klassi rümpadel 2,54 % võrra,
                        
                     
                           —
                        
                        
                           O-klassi rümpadel 3,12 % võrra,
                        
                     
                           —
                        
                        
                           P-klassi rümpadel 3,35 % võrra.
                        
                     
         Artikkel 3
   Seadmete või hindamismeetodite modifitseerimine ei ole lubatud.
   Artikkel 4
   Käesolev otsus on adresseeritud Poola Vabariigile.
   
      Brüssel, 11. märts 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      LISA
      SEARÜMPADE LIIGITUSMEETODID POOLAS
      1. Osa
      CAPTEUR GRAS/MAIGRE – SYDEL (CGM)
      
                  1.
               
               
                  Searümpade liigitamiseks kasutatakse seadet nimetusega “Capteur Gras/Maigre – Sydel (CGM)”.
               
            
                  2.
               
               
                  Seade on varustatud 8 mm läbimõõduga kõrgendatud täpsusega Sydeli sondiga, valgust kiirgava Honeywelli infrapunadioodiga ja kahe Honeywelli valgusanduriga. Mõõtmisvahemik on 0–105 mm.
                  Seade CGM teisendab mõõtmistulemused hinnanguliseks tailiha sisalduseks.
               
            
                  3.
               
               
                  Rümba tailiha sisaldus arvutatakse järgmise valmiga:
                  
                      = 50,11930 – 0,62421X1 + 0,26979X2
                  
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        
                              X1
                              
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 6 cm kaugusel rümba keskjoonest kolmanda ja neljanda viimase ribi vahelt,
                           
                        
                              X2
                              
                           
                           
                              =
                           
                           
                              lihase paksus millimeetrites mõõdetuna samal ajal ja samas kohas kui X1.
                           
                        Valem kehtib 60–120 kilogrammi kaaluvate rümpade puhul.
               
            2. Osa
      ULTRA-FOM 300
      
                  1.
               
               
                  Searümpade liigitamiseks kasutatakse seadet nimetusega “Ultra-FOM 300”.
               
            
                  2.
               
               
                  Seade on varustatud 3,5 MHz ultrahelisondiga (Krautkrämer MB 4 SE). Ultrahelisignaal digitaliseeritakse, salvestatakse ja töödeldakse mikroprotsessori abil.
                  Mõõtmiste tulemused teisendatakse arvestuslikuks tailiha sisalduseks seadme Ultra FOM abil.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        
                              T1
                              
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 7 cm kaugusel rümba keskjoonest, viimase ribi juurest,
                           
                        
                              T2
                              
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 7 cm kaugusel rümba keskjoonest, kolmanda ja neljanda viimase ribi vahelt,
                           
                        
                              M1
                              
                           
                           
                              =
                           
                           
                              lihase paksus millimeetrites mõõdetuna samal ajal ja samas kohas kui T1,
                           
                        
                              M2
                              
                           
                           
                              =
                           
                           
                              lihase paksus millimeetrites mõõdetuna samal ajal ja samas kohas kui T2.
                           
                        Valem kehtib 60–120 kilogrammi kaaluvate rümpade puhul.
               
            3. Osa
      RÜMPADE LIIGITAMISE TÄISAUTOMAATNE ULTRAHELISEADE (AUTOFOM)
      
                  1.
               
               
                  Searümpade liigitamiseks kasutatakse seadet nimetusega Autofom (rümpade liigitamise täisautomaatne ultraheliseade).
               
            
                  2.
               
               
                  Seade on varustatud 16 16,2 MHz ultrahelianduriga (Krautkrämer, SFK 2 NP), mille vaheline töökaugus on 25 mm.
                  Ultrahelimõõtmistega saadakse seljapeki paksuse ja lihase paksuse näitajad.
                  Mõõtmiste tulemused teisendatakse arvestuslikuks tailiha sisalduseks arvutil.
               
            
                  3.
               
               
                  Rümba tailiha sisaldus arvutatakse 55 mõõtepunkti andmete alusel järgmise valemi põhjal:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        x1, x2 ... x126 on seadmega Autofom mõõdetavad muutujad.
               
            
                  4.
               
               
                  Mõõtepunktide ja vastava statistilise meetodi kirjeldused on ära toodud määruse (EMÜ) nr 2967/85 artikli 3 lõike 3 kohaselt komisjonile esitatud Poola protokolli II osas.
                  Valem kehtib 60–120 kilogrammi kaaluvate rümpade puhul.